open-index/open-wikipedia-markdown huggingface dataset:
Ustka

**Ustka** () ir pilsēta Polijas ziemeļos, Pomožes vojevodistē, uz ziemeļrietumiem no Slupskas, osta Baltijas jūras krastā. Tūrisma centrs.

Populāra tūrisma vieta, kā arī zvejas osta. Pilsētas pievārtē atrodas Polijas Gaisa spēku centrālais poligons (*Centralny Poligon Sił Powietrznych*). Sociālistiskās Polijas laikā Ustkas apkaimē atradās meteroloģisko reķešu palaišanas poligons.

Līdz pat 1945. gadam Ustka atradās Vācijas sastāvā, un tās nosaukums bija Štolpminde (*Stolpmünde*). Nacistu valdīšanas sākumposmā Ustkas osta tika pastiprināti attīstīta, jo Štolpminde bija izvēlēta kā galvenā osta jūras sakariem ar Austrumprūsiju, apejot Polijas teritoriju. Tomēr līdz ar Otrais pasaules kara sākumu celtniecība tika pārtraukta. Ostas trešais - nepabeigtais mols ir vairāku kara laika leģendu avots.

Ustkas populārākā - Austrumu pludmale katru gadu rudens vētrās tiek pamatīgi noskalota, jo šeit Baltijas jūrā ir stāvkrasts, tāpēc katru gadu ievērojami līdzekļi tiek ieguldīti pludmales atjaunošanai.

## Skatīt arī
* Ustkas bāka
Romēns Grožāns

**Romēns Grožāns** (; dzimis  Ženēvā, Šveicē) ir Šveices franču autosportists, kurš pārstāv Franciju. 2007. gadā viņš kļuva par F3 Eirosērijas čempionu, . gadā kļuva par Āzijas GP2 čempionu. Pašlaik piedalās Formula 1 sacīkstēs. Kopš 2012. gada pārstāv Lotus F1 komandu. Grožānam ir gan Šveices, gan Francijas pilsonība.

## Karjera
[thumb|left|Grožāns [GP2 sacīkstēs 2008. gadā]]
2003. gadā Romēns uzvarēja visos 10 Šveices Formula Renault posmos un 2004. gadā pārcēlās uz Francijas Formula Renault. Pirmajā sezonā Grožāns bija septītais ar vienu uzvaru, otrajā sezonā viņš kļuva par čempionu, izcīnot desmit uzvaras. Viņš piedalījās arī Formula Renault Eirokausā, kur divreiz finišēja uz goda pjedestāla. Franciju pārstāvošais braucējs debitēja Formula 3 sacīkstēs 2005. gadā, Makau posmā, kur kvalificējās 19. vietā un finišēja devītais. Visu 2006. gada sezonu Grožāns piedalījās F3 Eirosērijas sacīkstēs, tomēr šis viņam bija grūts gads un šveicietis tikai reizi kāpa uz goda pjedestāla, kopvērtējumā finišējot 13. pozīcijā. Nākamajā sezonā viņš nokļuva spēcīgajā ASM Formule 3 komandā, pateicoties kurai Romēns sezonas vidū izvirzījās čempionāta vadībā un vēlāk kļuva par čempionu. Prestižajā Formula 3 Masters sacīkstē sportists kvalificējās pirmajā vietā, tomēr sakarā ar problēmām startā sacīksti beidza četrpadsmitais. Grožāns izcīnīja uzvaras pirmajos divos 2008. gada Āzijas GP2 posmos. Kopš 2008. gada viņš ir arī Renault Formula 1 komandas testpilots, aizvietojot Nelsonu Pikē, kurš kļuva par pamatsastāva pilotu.

thumb|left|Romēns Grožāns 2012. gada Kanādas GP

2008. gadā viņš izcīnīja Āzijas GP2 čempiona titulu divas sacīkstes pirms sezonas beigām. Togad viņš sāka piedalīties GP2 čempionātā, kurā ieguva 4. vietu kopvērtējumā. Šajā čempionātā viņš piedalījās arī nākamajā sezonā, tomēr tās vidū, būdams 2. vietā kopvērtējumā, kļuva par F1 pilotu. Grožāns sākot ar  aizvieto no komandas atlaisto Nelsinju Pikē.

. gada sezonā Romēns Grožāns vairākas reizes bija uz goda pjedestāla. Kopvērtējumā viņš palika 8. vietā.

2013. gada 29. novembrī tika apstiprināts, ka Grožāns paliks Lotus komandā . gada sezonā.

[thumbnail|left|Grožāns . gada [Lielbritānijas Grand Prix]]
 gada sezonā tika pieņemts jauns likums - braucēji var izvēlēties savu formulas numuru, kuru jāizmanto līdz F1 karjeras beigām. Grožāns izvēlējās skaitli 8. Ungārijas Grand Prix Grožāna formula sagriezās un avarēja, kamēr viņš sekoja drošības mašīnai.

## Formula 1 rezultāti

 Pašreizējā sezona.

## Atsauces

## Ārējās saites

* Oficiālā mājaslapa , 
*  ,
Ričarda Haminga medaļa

**Ričarda Haminga medaļa** ir ikgadējs apbalvojums, ko pasniedz starptautiskā organizācija Elektronikas un Elektrotehnikas inženieru institūts (IEEE) par 'īpašu ieguldījumu informācijas zinātnē, informācijas sistēmās un informācijas tehnoloģijās.' Apbalvojums ir nosaukts par godu pirmajam saņēmējam - matemātiķim Ričardam Hamingam.

## Ričarda Haminga medaļas saņēmēji

## Ārējās saites
* Ričarda Haminga medaļa - IEEE oficiālā lapa.
Columbus

***Columbus*** ir vārda *Colombo* pieraksts latīņu rakstā. Tas var būt:
* *[[Columbus (filma)|Columbus]]* — 2017. gada ASV drāmas filma;
* ''Columbus'' modulis — Starptautiskās kosmosa stacijas modulis;
* Kolumbusa (*Columbus*) — Ohaio štata administratīvais centrs ASV;
* Kristofors Kolumbs (*Christophorus Columbus*; 1451—1506) — jūrasbraucējs.

## Skatīt arī
* Kolombo
Sudānas futbola izlase

**Sudānas futbola izlase** ir nacionālā futbola komanda, kas pārstāv Sudānas valsti starptautiskās futbola sacensībās. Sudānas futbola izlasi pārvalda Sudānas Futbola Asociācija. Savu pirmo spēli izlase aizvadīja 1956. gadā pret Etiopiju. Sudānas izlase nekad nav kvalificējusies Pasaules kausa finālturnīram. Āfrikas Nāciju kausā Sudāna ir piedalījusies 10 reizes, 1970. gadā izcīnot savu pagaidām vienīgo čempionu titulu.

## Pasaules čempionātos
* 1930-1954 - *Nepiedalījās*
* 1958 - *Izstājās kvalifikācijas laikā*
* 1962 - *Izstājās*
* 1966 - *Izstājās*
* 1970 - *Nekvalificējās*
* 1974 - *Nekvalificējās*
* 1978 - *Izstājās*
* 1982-1990 - *Nekvalificējās*
* 1994 - *Izstājās*
* 1986-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018-2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā

## Ārējās saites
* Sudānas futbols

## Atsauces
Namībijas futbola izlase

**Namībijas futbola izlase** ir nacionālā futbola komanda, kas pārstāv Namībiju starptautiskās futbola sacensībās. Namībijas futbola izlasi pārvalda Namībijas Futbola asociācija. Savu pirmo spēli izlase aizvadīja 1990. gadā pret Maurīciju. Namībijas izlase nekad nav kvalificējusies Pasaules kausa finālturnīram. Āfrikas Nāciju kausā Namībija ir piedalījusies 4 reizes, taču vēl nekad nav iekļuvusi tālāk par grupu turnīru.

## Pasaules čempionātos
* 1930-1998 - *Nepiedalījās*
* 1994-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *[[2018. gada FIFA Pasaules kausa kvalifikācija — CAF zona|Nekvalificējās]]*
* 2022 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1994 - *Nepiedalījās*
* 1996 - *Nekvalificējās*
* 1998 - Grupu turnīrs
* 2000-2006 - *Nekvalificējās*
* 2008 - Grupu turnīrs
* 2010-2017 - *Nekvalificējās*
* 2019 - Grupu turnīrs
* 2021 -*Nekvalificējās*
* 2023 - 

## Ārējās saites
* Namibia Football Association official website
* Namibia at CAF
* Namibia at FIFA
Gvinejas futbola izlase

**Gvinejas futbola izlase** ir nacionālā futbola komanda, kas pārstāv Gvineju starptautiskās futbola sacensībās. Gvinejas futbola izlasi pārvalda Gvinejas Futbola federācija. Savu pirmo spēli izlase aizvadīja 1962. gadā pret Togo. Gvinejas izlase nekad nav kvalificējusies Pasaules kausa finālturnīram. Āfrikas Nāciju kausā Gvineja ir piedalījusies 14 reizes, tās augstākais sasniegums ir 2. vieta 1976. gada Nāciju kausā.

## Pasaules čempionātos
* 1930-1962 - *Nepiedalījās*
* 1966 - *Izstājās*
* 1970 - *Dalību neapstiprināja FIFA*
* 1974-1998 - *Nekvalificējās*
* 2002 - *FIFA diskvalifikācija kvalifikācijas laikā*
* 2006 - *Nekvalificējās*
* 2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā

## Ārējās saites
Vadonības sabiedrība

**Vadonības sabiedrība** ir priekšpēdējā sabiedrības attīstības stadija E. Sērvisa izstrādātajā sociālās attīstības modelī.

## Definīcija

Pats E. Sērviss vadonības sabiedrības definē kā hierarhiski organizētas sabiedrības ar nemainīgu valdošo pozīciju. Vadonības sabiedrībām ir centralizēta vadība, bet nav īstas valdības, kas varētu caur varu realizēt savus lēmumus.

Attīstoties teorijai, parādās vairāki kritēriji, kā atpazīt vadonības sabiedrību. Viens variants:
* sabiedrības, kurās saimniecība balstās uz lopkopību, zemkopību un dārzkopību;
* pārvaldi iemieso vadoņi, kas manto savu varu;
* vadoņiem pieder vara un autoritāte, kas bieži vien iekļauj sevī arī turību;
* vadoņi ir vienlaicīgi tiesneši strīdos, sadala zemi un pārdala produktus utt.;
* biežu vien vadoņiem tiek piedēvēta kāda pārdabiska spēja, kas ir kā viņa ieņemamās sociālās pozīcijas tikums.

Arī padomju etnologiem (jo Padomju Savienībā nav sociālās antropoloģijas) ir pazīstams vadonības jēdziens. Tur to uzskata par tālu attīstījušās pirmatnējās sabiedrības formu, kuru raksturo papildu produkcijas izveidošanās, ko atņem dzimtas — cilts elite, kura to bieži piesavinās, bet bieži arī pārdalītu atgriež sabiedrībai pēc vajadzības. Varu šādā sabiedrībā manto, bet bieži ir izplatīta ir tā sauktā kara demokrātija vai kara hierarhija. Kultūrā jau sāk nodalīties t.s. elitārā un tautas kultūra.

## Ārējās saites
* Andris Šnē Sabiedrība un vara: sociālās attiecības Austrumlatvijā 7.-12. gs. Promocijas darba kopsavilkums. - LU: Rīga, 2003.
Valsts (sabiedrības attīstības stadija)

**Valsts** ir pēdējā sabiedrības attīstības stadija Elmana Sērvisa izstrādātajā sociālās attīstības modelī.

## Definīcija
Pats Sērviss par valsti uzskata sociālo organizāciju ar augstu birokrātiju un sabiedrības noslāņošanās līmeni. Par agrās valsts pazīmēm varētu uzskatīt:
* saimniecību, kas balstās uz intensīvu zemkopību un bieži arī uz tirgus izveidošanos;
* relatīvu biezu iedzīvotāju blīvumu;
* dažus plašus tirdzniecības ceļus kā iekšienē, tā ārienē;
* bieži ar spēcīgu militāru organizāciju, kas kontrolē populāciju un/ vai īpaši pakļautu iedzīvotāju slāni — vergiem;
* līderi, kas manto varu vai tiek ievēlēts;
* dažreiz līderim ir arī garīgi pienākumi vai pārdabiskas spējas.

Protams, ir daudz dažādu teoriju, kā identificējamas agrās valsts sabiedrības. Tā 1978. gadā H. Klaissens izvirzīja 51 pazīmi, kuras var klasificēt septiņās grupās: pietiekams iedzīvotāju skaits, kas nodrošina sabiedrības noslāņošanos un specializāciju; piederību valstij nosaka piedzimšana vai dzīvošana tās teritorijā; pārvalde ir centralizēta; valstij ir neatkarība vismaz *[[de facto]]*; ir vismaz trīs kārtas; ražošana nodrošina regulāru virsproduktu; pastāv kolektīva ideoloģija. Par agrās valsts pazīmi var uzskatīt arī skaidri samanāmu varas piramīdu — smailē ir valdnieks, skaitliski mazāko augšgalu sastāda aristokrātija, jau nedaudz plašāks ir birokrātu, tirgoņu, karavīru un amatnieku slānis, bet vislielākais ir vienkāršās tautas — zemnieku — slānis, kuram reizēm pieskaita arī vergus. Turklāt varas daudzums, t.i. spēja to realizēt, ir apgriezti proporcionāla iedzīvotāju slāņa skaitliskajam lielumam.

## Izcelšanās teorijas

Pastāv vairāks teorijas par valsts izcelšanos. Viena no tām *hidrauliskā* teorija, kuru 1957. gadā izvirzīja K. Vitfogels, — agrās valstis attīstījās, jo tika izgudrotas apūdeņošanas sistēmas.

Otrā ir *piespiedu teorija*, kuru 1970. gadā piedāvāja R. Karinero, — agrās valstis izveidojas, jo izcēlās kari, un uzvarētāji tādos karos nodibināja savs varas struktūras.

Trešā ir *šķiru teorija*, kas balstās uz Kārļa Marksa un Frīdriha Engelsa teorijām, — valsts radās šķiru cīņā, un valsts varu uzturēja valdošā kārta izplatot mītu, ka valsts nepieciešama, lai uzturētu kārību.

Ceturtā ir *sabiedriskā līguma teorija*, kas balstās uz Topmasa Hobsa, J. Loka, Žana Žaka Ruso 18.—19. gadsimta filozofijas. Pamatideja ir tāda, ka cilvēki piekrita atdot daļu savas brīvības, lai pretī saņemtu drošību.

Piektā ir *brīvprātības teorija*, ko 1936. gadā piedāvāja Gordons Čeilds. Zemkopība atļāva dažiem specializēties kāda amatniecības nozarē, kas atkal atļāva dažiem uzsākt īpaši intensīvas tirgus attiecības un sabiedrība vienojās, lai saturētu kopā atšķirīgās grupas.

Sestā ir E. Gidensa *teoriju par sadarbību un [[informācija]]s pārņemšanu no citām vietām*.

Bet šobrīd vispārpieņemtākā šķiet ir *daudzu iemeslu teorija*, ko pirmo reizi piedāvāja 1960. gadā R. Adams, ka tikai apvienojot visas minētās teorijas vienā iemeslu kopumā, varēja izcelties agrās valstis.
Zambijas futbola izlase

**Zambijas futbola izlase** ir nacionālā futbola komanda, kas pārstāv Zambiju starptautiskās futbola sacensībās. Zambijas futbola izlasi pārvalda Zambijas Futbola asociācija. Savu pirmo spēli izlase aizvadīja 1946. gadā pret Dienvidrodēziju. Zambijas izlase nekad nav kvalificējusies Pasaules kausa finālturnīram. Āfrikas Nāciju kausā tā ir piedalījusies 19 reizes. Zambija ir 2012. gada Āfrikas Nāciju kausa ieguvēja.

## Pasaules čempionātos
* 1930-1966 - *Nepiedalījās*
* 1970-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *[[2018. gada FIFA Pasaules kausa kvalifikācija — CAF zona|Nekvalificējās]]*
* 2022 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā

## Ārējās saites
Elmans Sērviss

**Elmans Rodžerss Sērviss** (;  — ) bija amerikāņu kultūras antropologs.

## Biogrāfija
E. Sērviss piedzima  Mičiganas štatā. Bakalaura grādu viņš ieguva 1941. g. Mičiganas Universitātē, bet doktora grādu 1951. g. Kolumbijas Universitātē. No 1953. līdz 1963. gadam viņš bija Mičiganas Universitātes pasniedzējs. Pēc tam viņš pārcēlās uz Santa Barbaru, kur turpināja pasniedzēja darbu.

Otrā pasaules kara laikā viņš cīnījās ASV armijā, pirms tam cīnījās pret fašismu Spānijā. Sērviss nomira , Santa Barbarā, Kalifornijā

## Darbs
E. Sērviss pētīja galvenokārt Latīņamerikas indiāņu etnoloģiju, kultūras evolūciju, etnoloģijas teoriju un metodes.

E. Sērviss tiek uzskatīts par neo-evolucionisma pārstāvi antropoloģijā - tāpat kā Lezlijs Vaits un Džulians Stjuarts (pie Stjuarta Sērviss savulaik studēja). Galvenā teorija, ko izstrādāja E. Sērviss, bija sabiedrības sociālās attīstības modelis (1962. gads), kurā izdalīja četras stadijas: grupa, cilts, vadonības sabiedrība un valsts.

## Bibliogrāfija
* Tobati: Paraguayan Town, 1954 (*Tobati: Paragvajiešu pilsēta*) 
* A Profile of Primitive Culture, 1958 (*Primitīvās kultūras profils*)
* Evolution and Culture, 1960 (*Evolūcija un kultūra*)
* Primitive Social Organization, 1962 (*Primitāvā siciāla organizācija)*
* Profiles in Ethnology, 1963 (*Etnoloģijas profili*)
* The Hunters, 1966 (*Mednieki*)
* Cultural Evolutionism, 1971 (*Kultūras evolucionisms*)
* Origins of the State and Civilization, 1975 (*Valsts un civilizācijas saknes*)
* A Century of Controversy, 1985 (*Strīdu gadsimts*)
Slupskas apriņķis

**Slupskas apriņķis** () ir apriņķis Polijā, Pomožes vojevodistes ziemeļrietumos. Robežojas ar Pomožes vojevodistes Lemborkas un Bitovas apriņķi, Rietumpomožes vojevodistes Košalinas un Slavno apriņķi, kā arī Baltijas jūru, bet Slupska ir anklāvs apriņķa teritorijā.

## Apskates objekti
*Čolpino bāka (*Latarnia Morska Czołpino*)
*Slovīnu nacionālais parks (*Słowiński Park Narodowy*)
*Ustkas bāka (*Latarnia Morska Ustka*)

## Galerija

Latarnia_morska_Czołpino_widziana_od_strony_ścieżki.jpg|Čolpino bāka
2_SPN_01.jpg|Slovīnu nacionālais parks
Ustka_-_lighthouse_01.jpg|Ustkas bāka


## Ārējās saites
*Slovīnu nacionālais parks
Kartuzi

**Kartuzi** (, ) ir pilsēta Polijas ziemeļos, Pomožes vojevodistē, uz rietumiem no Gdaņskas. Pazīstama kā neoficiālā kašūbu minoritātes galvaspilsēta. Pilsēta radusies kartēziešu klostera vietā, no kurienes arī tās nosaukums.

Pilsētas gminā dzimis vēsturnieks Gerards Labuda (*Gerard Labuda*, 1916—2010).
Vladislavovo

**Vladislavovo** () - pilsēta Polijas ziemeļos, Pomožes vojevodistē, uz ziemeļiem no Gdaņskas. Pilsētas teritorija ir gan pie Baltijas jūras, gan Puckas līča, ko vienu no otra atdala 35 kilometrus garā un vietām tikai 100 metrus šaurā Helas pussala.

Populārs kūrorts un ūdenssporta centrs. Pilsētas teritorijā atrodas Polijas visvairāk uz ziemeļiem attālinātais punkts. Otrā pasaules kara laikā pilsētā notika cīņas Helas kaujas ietvaros.

## Ārējās saites
* www.wladyslawowo.com.pl
*wladyslawowo
*wladyslawowo vasaras filmas
Kartuzu apriņķis

**Kartuzu apriņķis** () ir apriņķis Polijā, Pomožes vojevodistes centrālajā daļā. Robežojas ar Pomožes vojevodistes Vejherovo, Gdaņskas, Koscežinas, Bitovas un Lemborkas apriņķiem, kā arī Gdaņsku un Gdiņu.

## Apskates objekti
*Kartuzu baznīca (*Kolegiata Wniebowzięcia Najświętszej Maryi Panny w Kartuzach*)

## Galerija

2012.05.12 KARTUZY (4).JPG|Kartuzu baznīca
Mobilā observatorija

**Mobilā observatorija** ir pārvietojama observatorija. Kopš 2005. gada vasaras šāda observatorija atrodas Latvijā un tā ir vienīgā šāda veida observatorija visā Eiropā. Tā ir izvietota uz smagās mašīnas šasijas un aprīkota ar grozāmu kupolu, no kura iespējams novērot debess ķermeņus ar stacionāru teleskopu. Tai ir pievienoti vēl divi teleskopi, kuri ir iznesami ārā no kupola un kalpo papildu novērojumiem.

Ar pasākumu Cēsu zinātnes centrā Z(in)oo 2015. gada 21. novembrī Mobilā observatorija pieteica savu atgriešanos Latvijā. Ārzemēs tā darbojās no 2008. gada pavasara.

Observatorija piedāvā arī lekcijas par astronomiju un fizikas eksperimentus.

## Atsauces

## Ārējās saites
* Mobilā observatorija - vienīgā Eiropā (www.astrocar.eu)
Čluhovas apriņķis

**Čluhovas apriņķis** () ir apriņķis Polijā, Pomožes vojevodistes dienvidrietumos. Robežojas ar Pomožes vojevodistes Bitovas un Hojņices apriņķiem, Kujāvijas-Pomožes vojevodistes Sempulno apriņķi, Lielpolijas vojevodistes Zlotovas apriņķi, kā arī Rietumpomožes vojevodistes Ščecinekas apriņķi.
Kimija Meisnere

**Kimberlija Klēra "Kimija" Meisnere** (; dzimusi  Tausonā, Mērilendas štatā, ASV) ir amerikāņu daiļslidotāja. K. Meisnere savā karjerā ir izcīnījusi uzvaras vairākās sacensībās, tai skaitā 2006. gada Pasaules čempionātā, 2007. gada ASV čempionātā un 2007. gada Četru kontinentu čempionātā. Viņa ir pirmā ASV daiļslidotāja, kurai vienlaicīgi piederēja Pasaules, ASV un Četru kontinentu uzvarētājas tituls.

## Sasniegumi

*Piezīme:"J" nozīmē, ka sportiste startēja kā juniore.*

## Ārējās saites

* United States Figure Skating Association profils
Beninas futbola izlase

**Beninas futbola izlase** ir nacionālā futbola komanda, kas pārstāv Beninu starptautiskās futbola sacensībās. Beninas futbola izlasi pārvalda Beninas Futbola federācija. Līdz 1975. gadam komanda bija pazīstama ar nosaukumu **Dahomejas futbola izlase**, līdz Dahomeja pārtapa par Beninu. Savu pirmo spēli izlase aizvadīja 1959. gadā pret Nigēriju. Beninas izlase nekad nav kvalificējusies Pasaules kausa finālturnīram. Āfrikas Nāciju kausā Benina ir piedalījusies piecas reizes, labāko rezultātu sasniedza 2019. gadā, kad iekļuva ceturtdaļfinālā.

## Pasaules čempionātos
* 1930-1970 - *Nepiedalījās*
* 1974 - *Nekvalificējās*
* 1978-1982 - *Nepiedalījās*
* 1986 - *Nekvalificējās*
* 1990 - *Nepiedalījās*
* 1994 - *Nekvalificējās*
* 1998 - *Nepiedalījās*
* 2002 - *Nekvalificējās*
* 2006 - *Nekvalificējās*
* 2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
Puckas apriņķis

**Puckas apriņķis** () ir apriņķis Polijā, Pomožes vojevodistes austrumos. Robežojas ar Pomožes vojevodistes Vejherovo apriņķi, Gdiņu un Baltijas jūru.

## Apskates objekti
*Helas bāka (*Latarnia Morska Hel*)
*Helas nocietinājumu rajons (*Rejon Umocniony Hel*)
*Rozeves bāka (*Latarnia Morska Rozewie*)

## Galerija

Latarnia_morska_Hel_widziana_od_strony_miasta.jpg|Helas bāka
Stanowisko_kierowania_ogniem_na_Helu.JPG|Helas nocietinājumu rajons
Latarnia morska Rozewie I po zachodzie słońca.jpg|Rozeves bāka
Čluhova

**Čluhova** () - pilsēta Polijas ziemeļos, Pomožes vojevodistē, uz rietumiem no Hojņices.

1312. gadā Vācu ordenis nopirka Čluhovu par 250 sudraba markām no Polijas un uzsāka pils celtniecību. 1348. gadā apmetnei tika piešķirtas Kulmas pilsētas tiesības. Ordeņa pils bija otra lielākā Ordeņa valstī (aiz Marienburgas pils). Vācu nosaukuma versija līdz pat 1945. gadam bija Šlohava (*Schlochau*). Pirms Grīnvaldes kaujas 1410. gadā pilsēta bija ordeņa lielmestra Ulriha fon Jungingena rezidence. Pēc Trīspadsmitgadu kara pilsēta iekļāvās Polijas sastāvā.

Pēc Polijas Pirmās dalīšanas pilsēta iekļāvās Prūsijā, vēlāk Vācijā. Pilsētas izaugsmi veicināja valsts ceļa *Reichsstraße 1* (Berlīne - Kēnigsberga) izbūve cauri pilsētai. Pēc Pirmā pasaules kara pilsēta palika Vācijas sastāvā, Polijas - Vācijas robeža gāja desmit kilometrus uz austrumiem no pilsētas. Otrā pasaules kara laikā Šlohava smagi cieta kaujās. Pēc kara tā tika piešķirta Polijai, bet pilsētas vācu iedzīvotāji tika padzīti no pilsētas.

Vācu kriptogrāfa Frīdriha Kaziska (*Friedrich Kasiski*, 1805 - 1881) dzimtā pilsēta.
Kumasi

**Kumasi** ir pilsēta Ganas dienvidos. Tā atrodas pie Bosomtves ezera, lietus mežu reģionā, aptuveni 250 km attālumā no galvaspilsētas Akras. Pilsēta ir pazīstama kā "dārzu pilsēta", jo tajā ir daudz dažādu augu un koku sugu. Kumasi ir otra lielākā Ganas pilsēta, tajā dzīvo 1,5 miljoni iedzīvotāju. Kumasi ir viena no valsts bagātākajām pilsētām, jo tās apkārtnē atrasti plaši zelta depozīti. Galvenās pilsētas eksportpreces ir cietkoks un kakao pupiņas. Kumasi pārvalda aptuveni pusi no visas Ganas koku industrijas.

Ganas prezidenta Džona Kufuora (*John Kufuor*, 1938) dzimtā pilsēta.

## Atsauces

## Ārējās saites
Baba Yara stadions

**''Baba Yara'' stadions** (zināms arī kā Kumasi sporta stadions) ir sporta stadions Kumasi, Ganā. Tas ir Ganas lielākais stadions ar 60 000 skatītāju vietām. Tajā pārsvarā tiek spēlēts futbols, savas mājas spēles šajā stadionā aizvada komandas "Asante Kotoko" un "King Faisal Babes".

2000. gada Āfrikas Nāciju kausa laikā, kad tas norisinājās Ganā un Nigērijā, stadionā notika 7 spēles. Vēlāk stadions tika pārbūvēts un uzlabots 2008. gada Nāciju kausa vajadzībām.
Tamale

**Tamale** ir pilsēta Ganas ziemeļos. Tā ir Ganas ziemeļu reģiona administratīvais centrs, tajā dzīvo aptuveni 538 tūkstoši iedzīvotāju. Iedzīvotāju skaita ziņā Tamale ir trešā lielākā pilsēta Ganā pēc galvaspilsētas Akras un Kumasi. Pilsēta atrodas savannas zonā. Tamalē pārsvarā dzīvo dagombi, kas ir islāma sekotāji.

## Atsauces

## Ārējās saites
Sekondi-Takoradi

**Sekondi-Takoradi** ir pilsēta Ganas dienvidrietumos pie Gvinejas līča. Tā ir iedzīvotāju skaita ziņā viena no lielākajām Ganas pilsētām, tajā dzīvo aptuveni 335 tūkstoši cilvēku. Galvenās Sekondi-Takoradi rūpniecības un eksporta sfēras ir kokmateriālu un naftas pārstrāde un eksportēšana, kuģubūve un dzelzceļa remonts. Pilsētā ir viena no svarīgākajām valsts ostām.

## Atsauces

## Ārējās saites
Sekondi-Takoradi stadions

230px|right|thumb|Stadions naktī.
**Sekondi-Takoradi stadions** () ir sporta stadions Ganas pilsētā Sekondi-Takoradi. Pārsvarā tas tiek izmantots futbola vajadzībām, tajā savas mājas spēles aizvada vietējā komanda "Sekondi Hasaacas F.C.". Stadiona ietilpība ir  skatītāju vietu. Stadions tika pabeigts 2008. gadā un tajā tiek aizvadītas 7 2008. gada Āfrikas Nāciju kausa spēles, tostarp viens no ceturtdaļfināliem.
Ohenes Džana stadions

**Ohenes Džana stadions** () ir sporta stadions Ganas galvaspilsētā Akrā, kas pārsvarā tiek izmantots futbola vajadzībām. Iesākumā tas bija pazīstams kā **Akras sporta stadions**, taču 2004. gadā tika pārsaukts par godu valsts pirmajam sporta ministram Ohenem Džanam. Stadionā savas mājas spēles aizvada futbola klubi "Hearts of Oak" un "Great Olympics", kā arī Ganas futbola izlase.

Stadionā ir aizvadīta 1978. gada Āfrikas Nāciju kausa finālspēle, kā arī tajā risinājušās 2000. un 2008. gada Nāciju kausa spēles.
Tamales stadions

thumb|right|Tamales stadions
**Tamales stadions** () ir sporta stadions Ganas pilsētā Tamalē. Pārsvarā tas tiek izmantots futbola vajadzībām, tajā savas mājas spēles aizvada vietējais futbola klubs "Real Tamale United". Stadiona ietilpība ir aptuveni  vietu, no tām puse - sēdvietas. 2008. gadā to 2008. gada Āfrikas Nāciju kausa vajadzībām pabeidza ķīniešu būvniecības kompānija.
Vladimirs Levenšteins

**Vladimirs Levenšteins** (, dzimis , miris ) bija Krievijas zinātnieks, kurš veica pētījumus informācijas teorijā un kļūdas labojošā kodēšanā. Pazīstamākais no viņa ieguldījumiem ir Levenšteina attāluma algoritms, kuru viņš izstrādāja 1965. gadā.

1958. gadā viņš pabeidza Maskavas Valsts universitātes Matemātikas un mehānikas departamentu un kopš tā laika strādā Keldiša Lietišķās Matemātikas institūtā Krievijas Zinātņu akadēmijā Maskavā. Viņš IEEE Informācijas teorijas Sabiedrības biedrs.

2006. gadā viņš saņēma IEEE Ričarda Haminga medaļu par devumu kļūdas labojošo kodu un informācijas teorijā, un īpaši par Levenšteina attālumu.

## Ārējās saites
* Levenšteina personīgā lapa krieviski 
* 2003. gada marts, [Levenšteina attēli](http://www.uni-bielefeld.de/(en)/ZIF/FG/2002Combinatorics/02-reception.html) pieņemšanā
* Citi attēli

## Atsauces
Mjastko

**Mjastko** () - pilsēta Polijas ziemeļos, Pomožes vojevodistē, uz dienvidrietumiem no Bitovas.

Līdz 1945. gadam pilsētas nosaukums bija Rumelsburga (*Rummelsburg*) un tā atradās Vācijā. Pēc kara tā tika piešķirta Polijai un pilsētas vācu iedzīvotāji - padzīti.
Pucka

**Pucka** () - pilsēta Polijas ziemeļos, Pomožes vojevodistē, uz ziemeļiem no Gdiņas, Puckas līča krastā.

Apmetne zināma jau no VII gadsimta. Pilsētas tiesības tai tika piešķirtas 1348. gadā, kad pār to valdīja Vācu ordenis. 1466. gadā tā iekļāvās Polijā. Kopš 1567. gada Pucka bija Polijas kara flotes galvenā bāze. Pēc Polijas dalīšanām Pucka iekļāvās Prūsijā (vēlāk Vācijā). Pēc Pirmā pasaules kara pilsēta kļuva par t. s. Poļu koridora daļu. 1920. gada 10. februārī ģenerāļa Juzefa Hallera vadībā notika ceremoniālas Polijas laulības ar jūru. Starp pasaules kariem Pucka bija galvenā Polijas kara flotes bāze un, līdz Gdiņas ostas izbūvei, arī vienīgā Polijas osta.
Štuma

**Štuma** (, vēsturiskais vācu nosaukums - Štūma (*Stuhm*)) ir pilsēta Polijas ziemeļos, Pomožes vojevodistē, uz dienvidiem no Malborkas.

Pirms 1236. gada, kad apmetni ieņēma Vācu ordenis, tā bija prūšu valdījumā. 1416. gadā Štumai tika piešķirtas pilsētas tiesības. Pēc Trīspadsmitgadu kara pilsēta iekļāvās poļu Karaļa Prūsijas sastāvā. 1635. gadā uz dienvidiem no pilsētas tika noslēgts Štumskavesas miera līgums starp Poliju-Lietuvu un Zviedriju.

Pēc Polijas dalīšanām Štuma iekļāvās Prūsijā, bet 1871. gadā, līdz ar Prūsiju - Vācijā. Pēc Pirmā pasaules kara pilsēta plebiscītā nolēma palikt Vācijas sastāvā. Pēc Otrā pasaules kara pilsētas vācu iedzīvotāji tika padzīti un pati Štuma iekļāvās Polijā.
Novi Dvora Gdaņska

**Novidvura Gdaņska** () ir pilsēta Pomožes vojevodistē Polijas ziemeļos, uz ziemeļiem no Malborkas. Žulavu reģiona muzejs. Pilsēta starp pasaules kariem atradās Dancigas brīvpilsētas sastāvā.
Jorma Rīsanens

**Jorma Rīsanens** (, dzimis 1932. gadā Somijā) ir informācijas teorētiķis, plašāk pazīstams par aritmētiskās kodēšanas ieviešanu bezzudumu datu saspiešanai un minimālā apraksta garuma principu.

1965. gadā beidzis Helsinku Tehnisko universitāti ar doktora grādu. Kopš 1960. gada strādāja IBM par pētnieku. Pēc aiziešanas no IBM, viņš ir emeritus profesors Tamperes Tehniskā universitātē un Helsinku Informācijas Tehnoloģiju institūta biedrs. 1993. gadā viņam piešķīra IEEE Ričarda Haminga medaļu.

## Ārējās saites
* Dr. Rīsanens RHUL resursā
* Rīsanena lapa par minimālā apraksta garuma izpēti
Štumas apriņķis

**Štumas apriņķis** () ir teritoriāli administratīva vienība Pomožes vojevodistē. Apriņķa lielākā pilsēta ir Štuma, kura atrodas 56 kilometrus uz dienvidaustrumiem no Pomožes vojevodistes centra Gdaņskas. Šajā apriņķī ir tikai divas pilsētas. Otra ir Dzežgoņa.

Robežojas ar Pomožes vojevodistes Kvidzinas, Tčevas un Malborkas apriņķiem, kā arī Varmijas-Mazūrijas vojevodistes Elblongas, Ostrudas un Ilavas apriņķiem.
Feimaņu pagasts

**Feimaņu pagasts** ir Rēzeknes novada teritoriāla vienība tā dienvidrietumos. Robežojas ziemeļos ar Silmalas pagastu, austrumos ar Maltas un Pušas pagastiem, dienvidos ar Preiļu novada Aglonas pagastu un Krāslavas novada Kastuļinas pagastiem, rietumos ar Preiļu novada Rušonas un Silajāņu pagastiem. Pagasta centrs atrodas Feimaņos.

## Daba
### Hidrogrāfija
#### Upes
Rušenica

#### Ezeri
Diunoklis, Dziļiukšņa ezers, Feimaņu ezers, Gadrinkas ezers, Galdacis, Grebla ezers, Kodačka, Kovališku ezers, Lapuka ezers, Leidacs, Liskas ezers, Meirinka, Plovu ezers, Vieveru ezers, Čerstogas ezers.
Ar Feimaņu pagastu robežojas Černostes un Zolvas ezeri.

## Vēsture
1945. gadās Rēzeknes apriņķa Silajāņu pagastā izveidoja Feimaņu ciema padomi. **Feimaņu ciems** ietilpis Maltas (1949-1959) un Rēzeknes (pēc 1959. gada) rajonos. Feimaņu ciemam 1954. gadā pievienoja likvidēto Nikitišķu ciemu, 1963. gadā — daļu Čulku ciema kolhoza «Oktjabrj» teritorijas, 1965. gadā — daļa likvidētā Rušenicas ciema teritorijas. 1990. gadā ciemu reorganizēja par pagastu. 2009. gadā Feimaņu pagastu kā administratīvo teritoriju iekļāva Rēzeknes novadā.

## Iedzīvotāji

### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas

### Reliģija
Pagastā ir 3 baznīcas: 2 vecticībnieku un 1 katoļu. Vecticībnieku baznīcas: Krupeņišku (30. gadi) un Vainovas (80. gadi). Feimaņu Svētā Jāņa Kristītāja katoļu baznīca (18. gadsimts) ir valsts nozīmes arhitektūras piemineklis.

## Saimniecība
### Transports

## Izglītība un kultūra

## Atsauces
Burhards Sosārs

thumb|200px|Burhards Sosārs
**Burhards Sosārs** (dzimis , miris ) bija latviešu komponists, diriģents, ērģelnieks. Sarakstījis melodiju dziesmai "Kavalieru gads" no teātra izrādes "Gesta Berlings". Dzimis Cēsu apriņķa Cirstu pagastā. Bijis skolotājs un direktors Daugavpils mūzikas vidusskolā, arī Dailes teātra komponists.
Einārs Vinters

**Einārs Vinters** (dzimis ) ir latviešu motosportists, kurš piedalās Dakaras rallijā kopš 2007. gada. Einārs debitēja Dakaras rallijā 2007. gadā. Viņa brālis Jānis bija paspējis tajā piedalīties jau trīs reizes pirms tam. Einārs izcīnīja 14. vietu kopvērtējumā. Abi brāļi bija gatavi piedalīties arī 2008. gadā, tomēr ralliju drošības apsvērumu dēļ atcēla. 2009. gadā Einārs atkal ieņēma 14. vietu, bet Jānis Vinters nepiedalījās.

Brāļiem Vinteriem pieder zemnieku saimniecība "Līgo". Tā ir 1800 hektārus liela, atrodas Elejas pagastā. Šobrīd tajā tiek audzēti kvieši, rapsis un kukurūza.
Andris Dambis

**Andris Dambis** (dzimis ) ir latviešu autosportists, auto inženieris un uzņēmējs, *[[Ogres Servisa Centrs|OSC]]* ražotnes direktors. Viņš četrreiz ir piedalījies Dakaras rallijā, no kurām trīs reizes kā braucējs (gan kā pilots, gan kā stūrmanis).

## Autosporta karjera
Ar austosportu un sporta mašīnu konstruēšanu sācis nodarboties jau jaunības gados. 1996. gadā viņš kļuva par pirmo latviešu autosportistu, kurš ir izcīnījis kādu Eiropas godalgu, iegūstot bronzas medaļu Eiropas autokrosa čempionāta D-1 klasē. Divkārtējs Eiropas vicečempions autokrosā. Lielāko atzinību guvis, startējot bezceļu sacensībās, īpaši Dakaras rallijā.

2012. gada Dakaras rallijā Andris Dambis kopā ar Māri Saukānu piedalījās ar pasaulē pirmo elektriskās piedziņas bezceļu rallija automobili *[[OSCar eO]]* un sasniedza rallija finišu.

## Izglītība un darba gaitas
Absolvējis Rīgas Tehniskās universitātes Mehānikas un mašīnbūvniecības fakultāti, iegūstot inženiera izglītību automobiļu un automobiļu saimniecības specialitātē. Profesionālo darbību sācis 1982. gadā kā tehniskais inspektors Latvijas PSR Valsts autoinspekcijas pārvaldē, vēlāk kļūstot par Ogres nodaļas priekšnieku.

1993. gadā dibinājis uzņēmumus SIA "Anda AD" un SIA "Ogres servisa centrs" (OSC), kas specializējas sporta automašīnu konstruēšanā un apkopē. A. Dambis ir *[[OSCar]]* sporta automobiļu konstruktors un galvenais inženieris, ar kuriem Dakaras rallijā brauca *[[Riga Rally Raid Team|Riga RRT]]* komandas pārstāvji.

A. Dambim pieder kapitāldaļas bezpilota lidaparātu izstrādes uzņēmumā *[[Aerones]]*.

2012. gadā A. Dambim piešķirts Ogres Goda pilsoņa nosaukums. 2013. gadā apbalvots ar IV šķiras Triju Zvaigžņu ordeni par nopelniem Latvijas valsts labā.

## Atsauces

## Ārējās saites
* Delfi.lv  — intervija ar Andri Dambi.
Novi Dvoras apriņķis (Pomože)

:*Apriņķis ar tādu pašu nosaukumu ir arī [[Mazovijas vojevodiste|Mazovijas vojevodistē]] - skat. [[Novi Dvoras apriņķis (Mazovija)]]*

**Novi Dvoras apriņķis** () ir apriņķis Polijā, Pomožes vojevodistes austrumos. Robežojas ar Pomožes vojevodistes Malborkas un Gdaņskas apriņķiem, Varmijas-Mazūrijas vojevodistes Elblongas apriņķi, Gdaņsku, Baltijas jūru, kā arī ar Krievijas Kaļiņingradas apgabalu.

## Apskates objekti
*Stegnas baznīca (*Kościół Najświętszego Serca Pana Jezusa w Stegnie*)

## Galerija

SM_Stegna_Kościół_Najświętszego_Serca_Pana_Jezusa_(4)_ID_637011.jpg|Stegnas baznīca
Čerska (Polija)

**Čerska** () - pilsēta Polijas ziemeļos, Pomožes vojevodistē, Tuholas meža (*Bory Tucholskie*) apvidū, uz ziemeļaustrumiem no Hojņices.
Vinters

**Vinters** (siev. dz. **Vintere**) ir uzvārds (no vācu vai angļu *Winter*, latviski 'ziema'), kas var būt:

* Aleksandrs Vinters, latviešu komponists, diriģents (1897—1966);
* Alfrēds Vinters, latviešu dziedātājs, komponists (1908—1976);
* Ārons Vinters (*Aron Winter*), Nīderlandes futbolists un treneris (1967);
* Edgars Vinters, latviešu gleznotājs (1919—2014);
* Einārs Vinters, latviešu motosportists (1969);
* Helmuts Vinters (*Helmut Winter*), vācu literatūrzinātnieks, rakstnieks, kritiķis, filantrops, mākslas, mūzikas cienītājs un pazinējs, pianists (1935—2004);
* Jānis Vinters, latviešu motosportists (1971);
* Jānis Vinters, latviešu politiķis (1897—?);
* Lelde Vinters-Ore, latviešu gleznotāja (1937);
* Marija Vintere, latviešu dziedātāja (1911).

## Skatīt arī
* Vintera
* Vintere
Dambis (nozīmju atdalīšana)

**Dambis** var būt:
* dambis — inženiertehniska būve ūdens ierobežošanai;
* Dambis (uzvārds);
*Dambis, latviešu mūziķa Raimonda Lagimova pseidonīms.
*Akciju sabiedrība "Dambis" – Rīgas metālapstrādes un mašīnbūves uzņēmums, 1963. gadā dibinātās rūpnīcas "Komutators" pēctecis
Fotoelektronu pavairotājs

[thumb|250px|[Japāna|Japānā ražots fotoelektronu pavairotājs *[[Hamamatsu]] R446* no spektrofotometra.]]
[thumb|200px|Vienkāršs [1970. gadā ražots pavairotājs ar vienu dinodu ФЭУ-2]]
**Fotoelektronu pavairotājs** jeb **fotoelektronu daudzkāršotājs** ir vakuuma elektroierīce, kurā tiek izmantotas fotoefekta un sekundārās emisijas parādības un kuru lieto kā sevišķi jutīgu gaismas sensoru.

## Vēsture
Pirmo reizi fotoelektronu pavairotāju ieteicis (1930. gadā) un izstrādājis (1934. gadā) krievu fiziķis un izgudrotājs Leonīds Kubeckis, kurš par to saņēmis PSRS Valsts prēmiju.

## Uzbūve
Fotoelektronu pavairotāja, tāpat kā jebkuras elektronu lampas, konstrukcijā ietilpst vakuumēts stikla balons, katods un anods. Balonam bieži ir gaismas necaurlaidīgs pārklājums, kurā atstāts lodziņš gaismas iekļūšanai. Katods (fotokatods) pārklāts ar metāla kārtiņu, kas gaismas iedarbībā viegli emitē elektronus (visbiežāk izmanto sārmu metālus, piemēram, cēziju). Atšķirībā no vakuuma fotoelementa, fotoelektronu pavairotājam ir vismaz viens dinods — elektrods, kas rada sekundāros elektronus. Jutīgiem pavairotājiem dinodi (tiem parasti ir izliekta forma, lai virzītu elektronus uz nākamo dinodu) ir vairāki. Dažreiz fotoelektronu pavairotājā ievieto speciālu fokusējošo elektrodu elektronu kūļa koncentrēšanai.

## Darbības princips
thumb|center|600px|Fotoelektronu pavairotāja uzbūve un darbība kā scintilāciju reģistratoram
Gaismai (redzamajai gaismai, UV stariem, infrasarkanajiem stariem) krītot uz fotokatodu, fotoemisijas rezultātā no tā atdalās fotoelektroni (rodas fotostrāva). Fotoelektroni strauji virzās uz tuvākā dinoda pusi, jo dinodiem ir pielikts pozitīvs spriegums, turklāt katram nākamajam — arvien lielāks, tādēļ no katra nākamā dinoda tiek izsists arvien vairāk elektronu. Vislielākais spriegums pielikts anodam (līdz pat 3000 V; dinodu spriegumus iegūst ar sprieguma dalītāja palīdzību) un uz tā nonāk visi ierīcē radušies elektroni, kuru skaits ir tūkstošiem un miljoniem reižu lielāks, nekā sākotnējo elektronu skaits. Sevišķi jutīgi pavairotāji ir spējīgi reģistrēt atsevišķus fotonus.

## Galvenie parametri
thumb|250px|Pavairotāju ФЭУ-93 un ФЭУ-97 gaismas lodziņi
* Anoda gaismjutība (anodstrāvas attiecība pret to izraisošo gaismas plūsmu pie nominālajiem potenciāliem uz elektrodiem) — parasti 1 līdz 104 ampēri uz lūmenu.
* Spektrālā jutība (fotokatoda jutība pret dažādu viļņu garumu gaismu, pareizināta ar elektrodu sistēmas pastiprinājuma koeficientu, kas parasti ir no 103 līdz 108).
* Tumsas strāva (strāva anodķēdē, kas plūst bez gaismas iedarbības). Parasti nepārsniedz 10−9 līdz 10−10 A.

## Izmantošana
Lieto spektrometrijā, kodolfizikā un elementārdaļiņu fizikā vājas gaismas un atsevišķu vāju gaismas uzliesmojumu (scintilāciju) reģistrēšanai. Ietilpst scintilāciju skaitītāju sastāvā. Pavairotājus izmanto arī optikā, televīzijā, lāzeru tehnikā.
[thumb|left|250px|[Lielbritānija|Lielbritānijā ražots pavairotājs 9781A EMI ar sprieguma dalītāju no rezistoriem]]
Blanks

**Blanks** ir uzvārds. Cilvēki ar šādu uzvārdu:

* Džūljens Blanks (*Julien Blanc*; 1988) ― šveiciešu izcelsmes attiecību konsultants;
* Ernests Blanks (1894) ― latviešu publicists, rakstnieks un vēsturnieks.
* Kristaps Blanks (1986) ― latviešu futbolists.
Dinaburga (nozīmju atdalīšana)

**Dinaburga** var būt:
* Daugavpils kādreizējais nosaukums, lietots arī sarunvalodā;
* Latvijas futbola klubs Dinaburg FC;
* Latvijas futbola klubs Dinaburg-Zemessardze.
Žans Marks Bosmans

**Žans Marks Bosmāns** (*Jean-Marc Bosman*, dzimis ) ir bijušais Beļģijas futbolists, kura juridiskais izaicinājums futbola spēlētāju pārejas likumiem noveda pie "Bosmana lēmuma". Tas pilnībā mainīja veidu, kā darbojās līgumi starp futbolistiem un klubiem, ļaujot profesionālajiem spēlētājiem Eiropas Savienībā brīvi mainīt klubu pēc līguma beigām ar esošo komandu.

Bosmans pats ir plašāk pazīstams ar savu nozīmi šī lēmuma pieņemšanā, mazāk ar paveikto savas spēlētāja karjeras laikā.

Pirms slavenā tiesas procesa viņš spēlēja Beļģijas augstākās līgas klubā RFC Liège.

## Atsauces

## Ārējās saites
* Žans Marks Bosmans lapā par pazīstamiem beļģiem
* Uefa.com: Intervija ar Žanu Marku Bosmanu 2005. gadā
Barkava

**Barkava** ir ciems Madonas novada austrumos, Barkavas pagasta centrs. Cauri Barkavai iet reģionālais autoceļš  (P84). Attālums līdz Madonai — 30 km, līdz Rīgai — 186 km.

Barkava atrodas Austrumlatvijas zemienes Lubāna līdzenumā, mazāk kā 10 km attālumā no Lubāna ezera rietumu krasta. Apvidus reljefs izteikti līdzens.

Barkavas centrā atrodas Svētā Staņislava Romas katoļu baznīca (celta 1882. gadā koka baznīcas vietā, prāvests — Viktors Petrovskis), Barkavas centra kapsēta un piemineklis kritušajiem padomju karavīriem. Barkavā atrodas arī Barkavas pagasta pārvalde, Barkavas pamatskola, Jēkabpils Agrobiznesa koledža Barkavas struktūrvienībā (tās dienesta viesnīcā iespējams pārnakšņot arī tūristiem), kultūras nams, pasta nodaļa, degvielas uzpildes stacija un bibliotēka.

Barkava ir viena no tām Latvijas vietām, kas visvairāk cietušas no Sosnovska latvāņu invāzijas.

## Vēsture
Barkavas nosaukums radies no Barkavas muižas īpašnieka uzvārda *Borch* un vācu valodas vārda *Hof*. Barkavas muiža atradās pāris kilometrus uz dienvidiem no pašreizējās Barkavas (šobrīd ciems Muiža) un tika nodedzināta 1905. gada nemieros. Barkavas pagasts pastāv jau kopš 19. gadsimta. 1933. gadā Barkavai tika piešķirts biezi apdzīvotas vietas statuss. Otrā pasaules kara beigās Barkavas apkārtnē notika sīvas kaujas. Mūsdienu izskatā Barkava veidojusies padomju laikā, kad tā bija padomju saimniecības "Barkava" un Barkavas ciema centrs. Pēc Latvijas neatkarības atjaunošanas — Barkavas pagasta centrs Madonas rajonā.
## Iedzīvotāji
1897. gadā *Борхово* muižā bija 5 sētas un Akmensala 3 sētas.
### Iedzīvotāju skaita izmaiņas
Esošajās robežās, pēc CSP un OSP datiem.

* 1897. gadā t.s. Akmensala bija 56 cilvēki, bet Borhovo muižā 96 cilvēki.

## Attēlu galerija

Attēls:Sv. Stanislava katolu baznica.JPG|Sv. Staņislava katoļu baznīca
Attēls:Barkavas arodvidusskola.JPG|Barkavas arodvidusskola
Attēls:Barkava 01.JPG|Graudu maltuve
Attēls:Barkava 02.JPG|Barkavas pamatskola


### Barkavas panorāma

2500px|Barkava no Bozēnu puses

## Atsauces
Roka

**Roka** ir cilvēka un dažu dzīvnieku augšējais brīvais loceklis no pleca līdz plaukstai. Cilvēkam ir divas rokas, ko izmanto, lai apietos ar dažādiem priekšmetiem.

Cilvēka rokas ir pārveidoti priekšējie locekļi, kas, pateicoties tam, ka cilvēki stāv vertikāli, ir kļuvuši par savdabīgiem satveršanas orgāniem un ir pielāgojušās izpildīt dažādas, darbam nepieciešamas smalkas kustības. Tāpēc roku kauli ir smalkāki un vieglāki nekā apakšējo locekļu — kāju — kauli un savienojas savā starpā ar kustīgākiem savienojumiem. Īpaša ir arī supinācija un pronācija (spieķkaula griešanās ap elkoņa kaulu, mainot plaukstas novietojumu augšup vai lejup). Bez kustīguma locītavās rokas kustības brīvība ir atkarīga arī no plecu joslas — atslēgas kaula un lāpstiņas.

## Cilvēka rokas anatomija
250px|thumb|Cilvēku roku kaulu shematisks izvietojums.
Cilvēka roka sastāv no 30 kauliem, locītavām, muskuļiem, nerviem un asinsvadiem.
Roku veido:
* Augšdelms
* Apakšdelms
* Plauksta

### Kauli un locītavas
Kauli, kas piedalās rokas skeleta veidošanā:

Augšdelmos
* Augšdelma kauls (*Humerus*)
Apakšdelmos
* Elkoņa kauls (*Ulna*)
* Spieķkauls (*Radius*)
Plaukstā
* *Plaukstas pamatnē*
** Laivveida kauls (*Os scaphoideum*)
** Mēness kauls (*Os lunatum*)
** Trīsstūrainais kauls (*Os triquetrum*)
** Zirņveida kauls (*Os pisiforme*)
** Trapeces kauls (*Os trapezium*)
** Trapecveida kauls (*Os trapezoideum*)
** Galvainais kauls (*Os capitatum*)
** Kāškauls (*Os hamatum*)
* *Delnā*
** Delnas kauli
* Falangās (rokas pirkstu kauli)
** proksimālās falangas (*phalanx proksimalis*)
** vidējās falanagas (*phalanx intermedia*)
** distālās falangas (*phalanx distalis*)

Šie kauli piedalās pleca, elkoņa, plaukstas locītavu veidošanā.

### Muskuļi
Rokas muskuļus iedala:
* augšdelma muskuļi
* apakšdelma muskuļi
* plaukstas muskuļi
Augšdelma muskuļus iedala priekšējās un mugurējās grupas muskuļos, no kuriem nozīmīgākie ir bicepss un tricepss, apakšdelma muskuļus iedala priekšējā, mugurējā un laterālajā grupā, bet plaukstai ir tikai priekšējās grupas muskuļi.

## Ārējās saites
Gleivicas incidents

thumb|Gleivicas radiotornis mūsdienās ir augstākā koka celtne Eiropā
**Gleivicas incidents** (, ) bija uzbrukums vācu radiostacijai Vācijas un Polijas pierobežā 1939. gada 31. augustā, kas kalpoja kā iegansts Vācijas iebrukumam Polijā, t.s. Polijas kampaņai.

Jau vasaras vidū Reinhards Heidrihs uzdeva Alfredam Naujokam sagatavot operāciju, kas ļautu apvainot Poliju agresijā un attaisnotu Vācijas uzbrukumu tai. Tika savervēti vairāki desmiti kriminālnoziedznieku, kuriem apsolīja amnestiju, ja tie piedalīsies "patriotiskā akcijā". Grupa tika ietērpta Polijas armijas uniformās un veica uzbrukumu Vācijas pilsētas Gleivicas radiostacijai. No ieņemtās radiostacijas tika pārraidīts uzsaukums poļu valodā ar aicinājumu visiem poļiem apvienoties un sākt karu pret vāciešiem. Pēc tam SD "tīrīšanas" grupa nogalināja operācijas veicējus. Tiem tika injicēta inde, paziņojot, ka tā ir vakcīna profilakses nolūkos.

Otrā dienā Vācijas valsts radio uzstājās Ādolfs Hitlers ar paziņojumu, ka Polija uzbrukusi Vācijai un kopš šī brīža Vācija ir karastāvoklī ar Poliju.

## Ārējās saites
* Glivices radio muzejs (poliski, angliski, vāciski)
Pumpurošanās

**Pumpurošanās** ir dzīvnieku un augu bezdzimumvairošanās veids, kad jauns organisms vai jauna šūna veidojas no vecākorganisma vai šūnas izaugumiem. Pumpurošanās raksturīga arī daudzām sēnēm. Dzīvnieku vidū pumpurojoties vairojas galvenokārt vienšūnas organismi, sūkļi, zarndobumaiņi, tunikāti, daži tārpi. Dažām sugām pumpurošanās nenotiek līdz galam un jaunie īpatņi paliek savienoti ar vecākorganismu, veidojot kolonijas.
Taivāna (sala)

**Taivāna** jeb **Formoza** () ir lielākā Ķīnas Republikai piederošā sala Dienvidķīnas jūrā. Salas kopējā platība ir  km², pēc 2012. gada datiem salā dzīvoja 23,26 miljoni iedzīvotāju. Vairums iedzīvotāju ir hakki un haņi.

## Etimoloģija
Taivānas salu sākotnēji apdzīvoja austronēziešu tautas, kuras runāja dažādās vietējās valodās. Viena no pirmajām atsaucēm uz salu vēsturiskajos avotos ir nosaukums "*Tayouan*" vai "*Tayuan*", ko Eiropas tirgotāji aizguva no vietējo aborigēnu valodām. Šis nosaukums, visticamāk, cēlies no sirajas cilts valodas, kur "*Tayouan*" nozīmēja "ārējā sala" vai "vietējā cilts apmetne". Tas sākotnēji apzīmēja mūsdienu Tainaņas apkārtni Taivānas rietumu piekrastē.

16. un 17. gadsimtā, kad Eiropas kolonizatori sāka apmeklēt Taivānu, šis vietējais nosaukums tika pieņemts un pielāgots. Holandiešu Austrumindijas kompānija, kas 1624. gadā nodibināja apmetni Tainaņas rajonā, izmantoja vārdu "*Tayouan*". Vēlāk šis nosaukums transformējās par "*Formosa*", kas nozīmē "skaistā" portugāļu valodā. Portugāļu jūrasbraucēji šo nosaukumu sāka lietot 16. gadsimtā, atklājot salu un apbrīnojot tās ainavu. "*Formosa*" kļuva par populāru nosaukumu Rietumu pasaulē.
Ķīnieši sāka aktīvi pievērsties Taivānas salai Min dinastijas laikā (1368–1644), taču ievērojama kolonizācija sākās tikai 17. gadsimtā. Ķīniešu dokumentos sala tika dēvēta par "*Dongfan*" (東番), kas nozīmē "austrumu barbari". Vēlāk tika pieņemts nosaukums "*Taiwan*" (台灣), kas bija adaptācija no vietējā "*Tayouan*". Nosaukums "*Taiwan*" sākotnēji attiecās tikai uz Tainaņas apkārtni, bet laika gaitā tas tika paplašināts, lai apzīmētu visu salu.

Nosaukums "*Taiwan*" oficiāli nostiprinājās Cjinu dinastijas laikā (1644–1912), kad Taivāna tika iekļauta Ķīnas impērijas sastāvā. Cjinu valdība izveidoja Taivānas prefektūru un vēlāk Taivānas provinci.
Mūsdienās nosaukums "*Taiwan*" tiek izmantots gan politiskā, gan ģeogrāfiskā nozīmē. Pēc 1949. gada Ķīnas pilsoņu kara beigām Taivāna kļuva par Ķīnas Republikas valdības mītni, un nosaukums turpina simbolizēt gan tās vēsturiskās saknes, gan politisko realitāti.

## Klimats
Taivānas klimats ir subtropisks ziemeļu un centrālajā daļā, bet tropisks salas dienvidos. Salas ģeogrāfiskā atrašanās vieta un topogrāfija veicina ievērojamu klimata daudzveidību no siltām piekrastes teritorijām līdz aukstākām un mitrākām augstkalnu vietām.

Vidējā temperatūra svārstās no 16–20 °C ziemā līdz 27–30 °C vasarā. Ziemeļu un kalnainajos reģionos ziemā var būt vēsāks, savukārt dienvidu piekrastē klimats ir silts visa gada garumā. Ziemas laikā (no novembra līdz martam) dominē ziemeļaustrumu musons, kas nes vēsu un mitru laiku, īpaši ziemeļu piekrastē.

Nokrišņu daudzums ir ievērojams visā salā, vidēji no 1500 līdz 5000 mm gadā, īpaši kalnu reģionos. Lietus sezona jeb plūmju lietus sezona (mei-yu) ilgst no maija līdz jūnijam.

No jūlija līdz oktobrim Taivāna bieži atrodas tropisko taifūnu ceļā, kas var izraisīt spēcīgus vējus, plūdus un zemes nogruvumus. Vidēji salu katru gadu ietekmē 3–4 taifūni.

## Ārējās saites
Intars Dambis

**Intars Dambis** (dzimis ) ir latviešu bobsleja stūmējs, kurš startē kopš 2002. gada. Dzimis Gulbenes slimnīcā, bet audzis un sporta gaitas sācis Alūksnes novada Alsviķu pagastā. Šobrīd dzīvo Alūksnē, kur kopā ar ģimeni uzsākuši biznesu tūrisma jomā un nopirkuši kuģīti, ar kuru tūristus vasarā vizina pa skaisto Alūksnes ezeru.

Pasaules čempionātā I. Dambis pirmo reizi piedalījās 2005. gadā, finišējot 24. vietā, kopā ar Gati Gūtu, Intaru Dīcmani un Reini Rozīti. Līdz nākamajiem startiem vajadzēja gaidīt vairāk nekā gadu. 2007. gadā I. Dambis kopā ar Mihailu Arhipovu piedalījās PČ sacensībās Sanktmoricā gan divnieku, gan četrinieku sacensībās. Pirmo reizi Pasaules kausa posmos I. Dambis brauca 2007./08. gadu sezonā. Čezānā kopā ar Jāni Miņinu, Daumantu Dreiškenu un Oskaru Melbārdi I. Dambis izcīnīja uzvaru četrinieku sacensībās un kļuva par Eiropas čempionu. Nedēļu vēlāk četrinieks izcīnīja otro uzvaru pēc kārtas, Sanktmoricas trasē.

2009. gada pasaules čempionātā I. Dambis izcīnīja 3. vietu.

Precējies, ir bērni.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, V. — Vieta.*

## Ārējās saites